# אלף אפל

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אלף אפל (מוכר - באנגלית Drow או Dark Elf) הוא דמות נפוצה בספרות הפנטזיה ובעולמות המערכה של משחק התפקידים מבוכים ודרקונים. הוא בן לתת־גזע של גזע האלפים המכונים לעתים בספרות שדונים. סביבת המגורים האופיינית לו היא המערות והמחילות במעמקי האדמה.

## [עריכה] האלף האפל בפנטזיה המערבית

האלפים האפלים דומים בממדיהם לאלפים אחרים, עורם שחור מבריק וצבע שערותיהם לבן או כסוף חיוור. לאלפים האפלים תרבות עשירה ומתוחכמת הכוללות ידע נרחב בקסמים כולל העלאה באוב, זימונים ושינויי צורה. כמו כן מצויים ביניהם סופרים משוררים, מוזיקאים, ציירים ואומנים פלאסטיים.

מבנה המשפחה בחברת אלפים אלה הוא מטריארכלי. יחדיו הם יוצרים את התא המשפחתי הכולל את אם הבית, בני זוגה ואת הצאצאים הצעירים. האלפים האפלים מגיעים לגיל של 1,200 שנים. נקבות האלפים האפלים נעשות פוריות בסוף העשור השמיני לחייהן.

כאשר נחשף לראשונה אלף אפל לאור השמש הוא סובל מכאבים עזים. אחרי מספר חודשים הוא יכול לתפקד באופן רגיל גם תחת קרינת שמש חזקה.

## [עריכה] האלף האפל בפנטזיה המזרחית

בשנים האחרונות מופיעים אלפים אפלים גם בעולמות פנטזיה יפנים וקוריאנים, ככל הנראה בעקבות הפיכתם לפופולרים בפנטזיה המערבית. לדוגמה, במשחק המחשב מרובה המשתתפים המאסיבי Lineage 2 מהווים האלפים האפלים את אחד מהגזעים האפשריים למשחק. בדומה לקרוביהם המערביים, גם אלפים אלו נוטים להצטייר כבעלי אופי קודר וגישה לוחמנית, תוך שימוש רב בקסם. כמו דודניהם האלפים הרגילים, אוזניהם של האלפים האפלים מוארכות באופן יוצא דופן בעולמות הפנטזיה המזרחיים.

## [עריכה] האלף האפל של סלבטורה

במספר סדרות של ספרים המבוססות על עולם המוד"מ - "ממלכות נשכחות" - מספר ר.א. סלבטורה (R.A Salvatore) את קורותיו של דריזט דו'אורדן (Drizzt Do'urden) - אלף אפל (drow) מיוחד שהוא - בניגוד לשאר בני מינו - טוב לב. דריזט הוא אמן בשימוש בחרבות מעוקלות (סימיטרים - Scimitars) ולאחר שנאלץ להשתמש בהן כנגד אלפים אפלים אחרים הוא עוזב את עולמם התת-קרקעי ויצא אל מעל לפני האדמה. במהלך הקרב האחרון, כנגד אלף אפל קוסם בשם מאסוזי האנט, דריזט מצליח לשחרר מידיו את גווינביר (Guenhwyvar) - פנתרה שחורה קסומה שחיה במישור האסטראלי ובאה לעזרתו של דריזט בעת הצורך. בטרילוגיית "בקעת רוח-כפור" (Icewind Dale) הוא מתיידד עם וולפגר, הברברי האנושי משדות בקרח, ברונור מקבת-קרב, המלך החוקי של מכרות הגמדים - היכלי המיתריל(mithril halls), רג'יס "בטן הרעם" הזוטון ובת האנוש קאטי-ברי, בתו המאומצת של ברונור. דריזט רוכש גם אויבים רבים בדרכו כמו רודי הצייד והמתנקש ארטמיס אנטררי, אשף-לחימה שווה ערך לדריזט, אף שמהווה את ההפך המוחלט לערכיו המוסריים. במהלך מסעותיהם של החברים עוברות הרפתקאות רבות, אך כמעט אף אחד לא מצליח לעמוד בפני החמישיה הזאת, בשל אומץ ליבם.

## [עריכה] אלפים אפלים אחרים

במספר יצירות פנטזיה המונח אלפים אפלים אינו מתייחס לתת גזע כהה של השדונים , אלא לפרטים מתוך הגזע שנודו בגלל מעשיהם או שהטלה עליהם קללה. דוגמאות לכך ניתן למצוא ברומח הדרקון.

## [עריכה] אלפים אפלים אצל טולקין

בסילמריליון מאת ג'.ר.ר. טולקין, המוריקוונדי, או האלפים האפלים, הם האלפים אשר לא הלכו בעקבות אורומה לואלינור ולא חזו באור שני העצים, ומכאן כינויים. הם התיישבו ביער אופל, וסביר להניח שכולם יצאו לואלינור בסוף העידן השלישי.

## [עריכה] לקריאה נוספת

- ר. א. סלבטורה, מולדת, הוצאת אופוס.
- ר. א. סלבטורה, גלות, הוצאת אופוס.
- ר. א. סלבטורה, שהות, הוצאת אופוס.
- ר. א. סלבטורה, מורשת

מקור: http://he.wikipedia.org../../../%D7%90/%D7%9C/%D7%A3/%D7%90%D7%9C%D7%A3_%D7%90%D7%A4%D7%9C.html

קטגוריות: פנטזיה | יצורים בדיוניים | מבוכים ודרקונים | משחקי תפקידים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Español
- Français
- Italiano
- Polski
- Svenska
- 中文